 پيغامن  ۽ وڊيو ڪالنگ جي مشهور ايپ واٽس جي ڊيسڪ ٽاپ ورجن ۾ هاڻ جلد ”فنگر پرنٽ“ ذريعي لاگ  ان ڪرڻ جو فيچر شامل ٿيڻ وارو آهي. واٽس ايپ ويب استعمال ڪندڙ واهپيدارن کي اها ڳالهه ته چڱي طرح خبر آهي ته کين لاگ ان ڪرڻ وقت موبائل سان ڪيو آر ڪوڊ اسڪين ڪرڻو پوندو آهي جنهن کان پوءِ ئي هو واٽس ايپ ويب اسمتعمال ڪندا آهن. پر هاڻ ڪمپني ڊيڪس ٽاپ لاگ ان لاءِ ”فنگر پرنٽ“ لاگ ان سسٽم جي آزمائش ڪري رهي آهي. چيو پيو وڃي ته واٽس ايپ لاءِ اهو ”فنگر پرنٽ“ لاگ ان سسٽم ڪيو آر ڪوڊ اسڪين ڪندڙ سسٽم جي ڀيٽ ۾ گھڻو سولو هوندو. ان سسٽم تحت واٽس ايپ ويب استعمال ڪرڻ لاءِ اوهان کي موبائل فون ۾ پنهنجو فنگر پرنٽ لڳائڻو پوندو جنهن کان پوءِ اسڪين ٿي اوهان جي ڊيڪس ٽاپ اسڪرين تي لاگ ان ٿي ويندو. واٽس ايپ ويب جي ان نيئن فنگر پرنٽ لاگ ان سسٽم کي ڪڏهن ايپ ۾ شامل ڪيو ويندو ان حوالي سان ڪمپني طرفان هن وقت تائين ڪو به بيان جاري ناهي ڪيو ويو.